เสมา 1 สั่งลดสอบโอเน็ต-เดินหน้ายูเน็ต
มอบ สทศ.หารือบอร์ดก่อนฟันธง ไม่สนเสียงค้านยันต้องสร้างมาตรฐาน,เมื่อวันที่ 20 พ.ย. พล.ร.อ.ณรงค์ พิพัฒนาศัย รมว.ศึกษาธิการ พร้อมด้วย ดร.กฤษณพงศ์ กีรติกร รมว.ศึกษาธิการ ตรวจเยี่ยมและติดตามการดำเนินงานของสถาบันทดสอบทางการศึกษาแห่งชาติ (สทศ.) โดย พล.ร.อ.ณรงค์กล่าวว่า ได้หารือถึงแนวคิดของผู้บริหารองค์กรหลักของกระทรวงศึกษาธิการ (ศธ.) ที่เสนอให้มีการลดจำนวนกลุ่มสาระวิชาในการจัดสอบแบบทดสอบทางการศึกษาระดับชาติขั้นพื้นฐาน หรือโอเน็ต จากเดิม 8 กลุ่มสาระ เหลือเฉพาะ 4 วิชาหลัก ได้แก่ คณิตศาสตร์ วิทยาศาสตร์ ภาษาไทย และภาษาอังกฤษ ส่วนวิชาอื่นๆ ให้ทางโรงเรียนเป็นผู้จัดสอบเอง ที่ประชุมได้แสดงความคิดอย่างกว้างขวาง ส่วนใหญ่เห็นด้วยกับแนวทางดังกล่าว แต่มีข้อเสนอแนะอยากให้ สทศ.จัดสอบวิชากลุ่มสาระสังคมศึกษาด้วย เนื่องจากมีวิชาย่อยที่สำคัญ เช่น ประวัติศาสตร์ หน้าที่พลเมือง ซึ่งควรใช้ข้อสอบกลางเพื่อให้ได้มาตรฐานเดียวกัน แต่อาจปรับสัดส่วนให้น้อยลงที่เหลือให้โรงเรียนจัดสอบ เพราะมีบางวิชาที่มีเนื้อหาที่เชื่อมโยงกับท้องถิ่น อย่างไรก็ตาม ยังไม่ถือเป็นข้อสรุปโดยได้มอบให้ สทศ.นำแนวคิดดังกล่าว ไปหารือในที่ประชุมบอร์ด สทศ.เพื่อเป็นข้อสรุปเสนอ ศธ.พิจารณาต่อไป,รมว.ศึกษาธิการกล่าวอีกว่า นอกจากนี้ ยังได้หารือถึงการทดสอบทางการศึกษาระดับชาติระดับอุดมศึกษา หรือยูเน็ต โดยเห็นว่าต้องเดินหน้าต่อไป แต่การสอบดังกล่าวจะให้เป็นเรื่องความสมัครใจ ไม่มีการบังคับให้ต้องสอบทุกคน ซึ่งเบื้องต้นจะเป็นการจัดวัดสมรรถนะการสื่อสารด้านภาษาไทยและ ภาษาอังกฤษในระดับปริญญาตรีก่อน ส่วนที่เคยมีการคัดค้านการสอบยูเน็ตนั้น ตนคิดว่าถึงเวลาที่จะต้องมีการสร้างรูปแบบการวัดผลที่ได้มาตรฐานและสามารถเทียบเคียงกับต่างประเทศ เพราะที่ผ่านมาเราเชื่อถือการวัดผลของต่างประเทศมาเป็นเวลานาน ทั้งนี้ สทศ.จะต้องสร้างความน่าเชื่อถือโดยเริ่มต้นจากให้สถานประกอบการเห็นความสำคัญของการสอบยูเน็ต และนำคะแนนไปใช้ในการพิจารณารับคนเข้าทำงาน ซึ่งหากทำได้เช่นนี้ ต่อไปมหาวิทยาลัยและบัณฑิตก็จะให้ความสำคัญมาสอบยูเน็ตมากขึ้น,ด้าน รศ.ดร.สัมพันธ์ พันธุ์พฤกษ์ ผอ.สทศ. กล่าวว่า การจัดสอบดังกล่าวยังไม่ได้เรียกว่าเป็นยูเน็ต แต่เป็นการให้บริการสอบวัดสมรรถนะของ สทศ.รูปแบบหนึ่ง ซึ่งหากสถานประกอบการมีความพึงพอใจก็สามารถนำคะแนนไปใช้ในการพิจารณารับคนเข้าทำงานได้.
เมื่อวันที่ 20 พ.ย. พล.ร.อ.ณรงค์ พิพัฒนาศัย รมว.ศึกษาธิการ พร้อมด้วย ดร.กฤษณพงศ์ กีรติกร รมว.ศึกษาธิการ ตรวจเยี่ยมและติดตามการดำเนินงานของสถาบันทดสอบทางการศึกษาแห่งชาติ (สทศ.) 
ลดสอบโอเน็ต,สอบ,สอบโอเน็ต,โอเน็ต,สทศ.,ณรงค์ พิพัฒนาศัย,4 วิชาหลัก,ยูเน็ต